Απόφαση της Επιτροπής

της 4ης Μαΐου 2001

για τροποποίση της απόφασης 97/467/ΕΚ για την κατάρτιση προσωρινών καταλόγων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων σε σχέση με τις εισαγωγές κρέατος στρουθιονίδων

[κοινοποιηθείσα υπό τον αριθμό Ε(2001) 1173]

(Κείμενο που παρουσιάζει ενδιαφέρον για τον ΕΟΧ)

(2001/396/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια(1), όπως τροποποιήθηκε από την απόφαση 2001/4/ΕΚ(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Ο κατάλογος των χωρών από τις οποίες τα κράτη μέλη επιτρέπουν την εισαγωγή κρέατος στρουθιονίδων, οι όροι υγείας των ζώων και η κτηνιατρική πιστοποίηση που απαιτούνται για την εισαγωγή του κρέατος αυτού στην Κοινότητα καθορίστηκαν στην απόφαση 2000/609/ΕΚ της Επιτροπής, της 29ης Σεπτεμβρίου 2000, για τον καθορισμό των όρων υγείας των ζώων, δημόσιας υγείας και κτηνιατρικής πιστοποίησης για τις εισαγωγές κρέατος εκτρεφομένων στρουθιονίδων και για την τροποποίηση της απόφασης 94/85/ΕΚ για την κατάρτιση καταλόγου τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών(3).

(2) Η απόφαση 97/467/ΕΚ της Επιτροπής(4), όπως τροποποιήθηκε τελευταία από την απόφαση 2000/691/ΕΚ(5), καταρτίζει προσωρινό κατάλογο των εγκαταστάσεων από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων.

(3) Στο παράρτημα της απόφασης 97/467/ΕΚ αναφέρεται το κρέας κουνελιού και εκτρεφομένων θηραμάτων αλλά δεν περιλαμβάνονται οι εγκαταστάσεις παραγωγής κρέατος στρουθιονίδων.

(4) Ωστόσο, το άρθρο 1 παράγραφος 2 στοιχείο α) της ανωτέρω απόφασης δίνει τη δυνατότητα στα κράτη μέλη να συνεχίσουν τις εμπορικές συναλλαγές σε διμερή βάση μέχρι τις 30 Απριλίου 2001.

(5) Είναι αναγκαίο να αρθεί η δυνατότητα αυτή και να καταρτιστεί χωριστός κατάλογος για το κρέας στρουθιονίδων.

(6) Πραγματοποιήθηκαν επαφές με όλες τις τρίτες χώρες του καταλόγου από τις οποίες επιτρέπεται η εισαγωγή κρέατος στρουθιονίδων στην Κοινότητα για να διαπιστωθεί εάν υπάρχουν εγκαταστάσεις στις χώρες αυτές που επιθυμούν να πραγματοποιήσουν εξαγωγές στην Ευρωπαϊκή Κοινότητα και οι οποίες πληρούν τις αναγκαίες κοινοτικές υγειονομικές απαιτήσεις που ορίζονται στις ενδεδειγμένες οδηγίες.

(7) Η Επιτροπή έλαβε από ορισμένες τρίτες χώρες καταλόγους εγκαταστάσεων με εγγυήσεις ότι πληρούν τις ενδεδειγμένες κοινοτικές υγειονομικές απαιτήσεις και ότι θα ανασταλούν οι εξαγωγικές δραστηριότητες προς την Ευρωπαϊκή Κοινότητα οποιασδήποτε εγκατάστασης δεν πληροί τις απαιτήσεις αυτές.

(8) Κρίνεται σκόπιμο να καταρτιστεί προσωρινός κατάλογος εγκαταστάσεων τρίτων χωρών από τις οποίες τα κράτη μέλη μπορούν να επιτρέψουν την εισαγωγή κρέατος στρουθιονίδων.

(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Καταργείται το άρθρο 1 παράγραφος 2 στοιχείο α) της απόφασης 97/467/ΕΚ.

2. Το παράρτημα της απόφασης 97/467/ΕΚ γίνεται παράρτημα Ι της παρούσας απόφασης και προστίθεται ο ακόλουθος τίτλος: "Κατάλογος εγκαταστάσεων από τις οποίες επιτρέπεται η εισαγωγή κρέατος στρουθιονίδων και εκτρεφομένων θηραμάτων (διαφορετικών από τις στρουθιονίδες)".

3. Το παράρτημα της παρούσας απόφασης παρεμβάλλεται ως παράρτημα ΙΙ στην απόφαση 97/467/ΕΚ με τον ακόλουθο τίτλο: "Κατάλογος εγκαταστάσεων από τις οποίες επιτρέπεται η εισαγωγή κρέατος στρουθιονίδων".

4. Οι εισαγωγές από τις εγκαταστάσεις που απαριθμούνται στο παράρτημα συνεχίζουν να υπόκεινται στις κοινοτικές κτηνιατρικές διατάξεις που έχουν θεσπιστεί με άλλες πράξεις.

Άρθρο 2

Η παρούσα απόφαση εφαρμόζεται από την 1η Μαΐου 2001.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 4 Μαΐου 2001.

Για την Επιτροπή

David Byrne

Μέλος της Επιτροπής

(1) ΕΕ L 243 της 11.10.1995, σ. 17.

(2) ΕΕ L 2 της 5.1.2001, σ. 21.

(3) ΕΕ L 258 της 12.10.2000, σ. 49.

(4) ΕΕ L 199 της 26.7.1997, σ. 57.

(5) ΕΕ L 286 της 11.11.2000, σ. 37.

ΠΑΡΑΡΤΗΜΑ

"ANEXO II/BILAG II/ANHANG II/ΠΑΡΑΡΤΗΜΑ II/ANNEX II/ANNEXE II/ALLEGATO II/BIJLAGE II/ANEXO II/LIITE II/BILAGA II

LISTA DE LOS ESTABLECIMIENTOS AUTORIZADOS PARA EXPORTAR CARNE DE ESTRUCIONIFORMES/LISTE OVER VIRKSOMHEDER, HVORFRA MEDLEMSSTATERNE TILLADER IMPORT AF STRUDSEKØD/LISTE DER FÜR DIE EINFUHR VON LAUFVOGELFLEISCH ZUGELASSENEN BETRIEBE/ΚΑΤΑΛΟΓΟΣ ΕΓΚΑΤΑΣΤΑΣΕΩΝ ΑΠΟ ΤΙΣ ΟΠΟΙΕΣ ΕΠΙΤΡΕΠΕΤΑΙ Η ΕΙΣΑΓΩΓΗ ΚΡΕΑΤΟΣ ΣΤΡΟΥΘΙΟΝΙΔΩΝ/LIST OF ESTABLISHMENTS AUTHORISED FOR IMPORT OF RATITE MEAT/LISTE DES ÉTABLISSEMENTS AUTORISÉS POUR L'IMPORTATION DE VIANDES DE RATITES/ELENCO DEGLI STABILIMENTI AUTORIZZATI PER LE IMPORTAZIONI DI CARNI DI RATITI/LIJST VAN INRICHTINGEN WAARUIT DE INVOER VAN VLEES VAN LOOPVOGELS IS TOEGESTAAN/LISTA DE ESTABELECIMENTOS AUTORIZADOS A IMPORTAR CARNES DE RATITES/LUETTELO LAITOKSISTA, JOISTA ON SALLITTUA TUODA SILEÄLASTAISTEN LINTUJEN LIHAA/FÖRTECKNING ÖVER ANLÄGGNINGAR FRÅN VILKA RATITKÖTT FÅR IMPORTERAS

País: AUSTRALIA/Land: AUSTRALIEN/Land: AUSTRALIEN/Χώρα: ΑΥΣΤΡΑΛΙΑ/Country: AUSTRALIA/Pays: AUSTRALIE/Paese: AUSTRALIA/Land: AUSTRALIË/País: AUSTRÁLIA/Maa: AUSTRALIA/Land: AUSTRALIEN

>ΘΕΣΗ ΠΙΝΑΚΑ>

País: CANADÁ/Land: CANADA/Land: KANADA/Χώρα: ΚΑΝΑΔΑΣ/Country: CANADA/Pays: CANADA/Paese: CANADA/Land: CANADA/País: CANADÁ/Maa: KANADA/Land: KANADA

>ΘΕΣΗ ΠΙΝΑΚΑ>

País: CHIPRE/Land: CYPERN/Land: ZYPERN/Χώρα: ΚΥΠΡΟΣ/Country: CYPRUS/Pays: CHYPRE/Paese: CIPRO/Land: CYPRUS/País: CHIPRE/Maa: KYPROS/Land: CYPERN

>ΘΕΣΗ ΠΙΝΑΚΑ>

País: ISRAEL/Land: ISRAEL/Land: ISRAEL/Χώρα: ΙΣΡΑΗΛ/Country: ISRAEL/Pays: ISRAËL/Paese: ISRAELE/Land: ISRAËL/País: ISRAEL/Maa: ISRAEL/Land: ISRAEL

>ΘΕΣΗ ΠΙΝΑΚΑ>

País: NAMIBIA/Land: NAMIBIA/Land: NAMIBIA/Χώρα: ΝΑΜΙΜΠΙΑ/Country: NAMIBIA/Pays: NAMIBIE/Paese: NAMIBIA/Land: NAMIBIË/País: NAMÍBIA/Maa: NAMIBIA/Land: NAMIBIA

>ΘΕΣΗ ΠΙΝΑΚΑ>

País: NUEVA ZELANDA/Land: NEW ZEALAND/Land: NEUSEELAND/Χώρα: ΝΕΑ ΖΗΛΑΝΔΙΑ/Country: NEW ZEALAND/Pays: NOUVELLE-ZÉLANDE/Paese: NUOVA ZELANDA/Land: NIEUW-ZEELAND/País: NOVA ZELÂNDIA/Maa: UUSI-SEELANTI/Land: NYA ZEELAND

>ΘΕΣΗ ΠΙΝΑΚΑ>

País: SUDÁFRICA/Land: SYDAFRIKA/Land: SÜDAFRIKA/Χώρα: ΝΟΤΙΑ ΑΦΡΙΚΗ/Country: SOUTH AFRICA/Pays: AFRIQUE DU SUD/Paese: SUDAFRICA/Land: ZUID-AFRIKA/País: ÁFRICA DO SUL/Maa: ETELÄ-AFRIKKA/Land: SYDAFRIKA

>ΘΕΣΗ ΠΙΝΑΚΑ>

País: USA/Land: USA/Land: USA/Χώρα: ΗΠΑ/Country: USA/Pays: USA/Paese: USA/Land: VSA/País: USA/Maa: USA/Land: USA

>ΘΕΣΗ ΠΙΝΑΚΑ>

País: ZIMBABUE/Land: ZIMBABWE/Land: SIMBABWE/Χώρα: ΖΙΜΠΑΜΠΟΥΕ/Country: ZIMBABWE/Pays: ZIMBABWE/Paese: ZIMBABWE/Land: ZIMBABWE/País: ZIMBABUÉ/Maa: ZIMBABWE/Land: ZIMBABWE

>ΘΕΣΗ ΠΙΝΑΚΑ>"